CELEX: 62008CN0233
Language: fi
Date: 2008-05-30 00:00:00
Title: Asia C-233/08: Ennakkoratkaisupyyntö, jonka Nejvyšší správní soud (Tšekin tasavalta) on esittänyt 30.5.2008 — Milan Kyrian v. Celní úřad Tábor

15.8.2008   
            
            
               FI
            
            
               Euroopan unionin virallinen lehti
            
            
               C 209/26
            
         Ennakkoratkaisupyyntö, jonka Nejvyšší správní soud (Tšekin tasavalta) on esittänyt 30.5.2008 — Milan Kyrian v. Celní úřad Tábor
   (Asia C-233/08)
   (2008/C 209/38)
   Oikeudenkäyntikieli: tšekki
   Ennakkoratkaisua pyytänyt tuomioistuin
   Nejvyšší správní soud
   Pääasian asianosaiset
   
      Kantaja: Milan Kyrian
   
      Vastaaja: Celní úřad Tábor
   Ennakkoratkaisukysymykset
   
               1)
            
            
               Onko keskinäisestä avunannosta tiettyihin maksuihin, tulleihin, veroihin ja muihin toimenpiteisiin liittyvien saatavien perinnässä 15.3.1976 annetun neuvoston direktiivin 76/308/ETY (1) 12 artiklan 3 kohtaa tulkittava siten, että jos saatavan perimistoimenpiteet riitautetaan sen jäsenvaltion tuomioistuimessa, jossa sillä viranomaisella, jolle pyyntö osoitetaan, on kotipaikka, tämä tuomioistuin on toimivaltainen tarkistamaan kyseisen jäsenvaltion säännösten mukaisesti, onko perinnän mahdollistava asiakirja (täytäntöönpanoperuste) täytäntöönpanokelpoinen ja onko se annettu asianmukaisesti tiedoksi velalliselle?
            
         
               2)
            
            
               Seuraako yhteisön oikeuden yleisistä periaatteista, erityisesti oikeudenmukaisen oikeudenkäynnin periaatteesta, hyvän hallinnon periaatteesta ja oikeusvaltion periaatteesta, että perinnän mahdollistavan asiakirjan (täytäntöönpanoperuste), tiedoksianto velalliselle kielellä, jota hän ei ymmärrä ja joka ei ole myöskään sen valtion virallinen kieli, jossa asiakirja annetaan tiedoksi velalliselle, merkitsee virhettä, jonka vuoksi on mahdollista vastustaa tällaiseen perinnän mahdollistavaan asiakirjaan (täytäntöönpanoperuste) perustuvaa perintää?
            
         
      (1)  EYVL L 73, s. 18.